Nishabaa
గోద్రెజ్‌ కన్సూమర్‌ ఛైర్మన్‌గా నిషాబా
న్యూఢిల్లీ, మే 10: గోద్రెజ్‌గ్రూప్‌లోని కీలక కంపెనీ గోద్రెజ్‌ కన్సూమర్‌ ప్రొడక్ట్స్‌ విభాగాన్ని వృద్ధ పారిశ్రామికవేత్త ఆదిగోద్రెజ్‌ తన కుమార్తె నిసాబా గోద్రెజ్‌కు అప్పగించారు. ఒక భారీ కార్పొరేట్‌ కంపెనీకి 39 ఏళ్ల వయసులోనే ఒక పిన్నవయసు మహిళ నాయకత్వం వహిం చడం ఇదే ప్రథమం. 75 ఏళ్ల ఆదిగోద్రెజ్‌ ఇకపై కంపెనీకి ఛైర్మన్‌ ఎమిరటస్‌గా వ్యవహరిస్తారు. ప్రస్తుతం నిసాబా కంపెనీకి ఎగ్జి క్యూటివ్‌ డైరెక్టర్‌గా వ్యవహరిస్తున్నారు. ఇకపై ఆమె ఎగ్జిక్యూటివ్‌ ఛైర్‌పర్సన్‌గా ఈనెల 10వ తేదీ నుంచి వ్యవహరిస్తారు. ఆదిగోద్రెజ్‌కు ఉన్న ముగ్గురుపిల్లల్లో రెండో కుమార్తెగా నిసాబా బిజినెస్‌పరంగా మంచి వ్యూహాత్మక వైఖరితో ఉంటుం ది. పెద్దకుమార్తె తాన్యా దుబాష్‌ కంపెనీకి చీఫ్‌బ్రాండ్‌ అధికారిగాను, ఎగ్జిక్యూటివ్‌ డైరెక్టర్‌గా వ్యవహ రిస్తున్నారు. చిన్నకుమారుడు పిరోజ్‌షా గోద్రెజ్‌ గోద్రెజ్‌ ప్రాపర్టీస్‌కు ఎగ్జిక్యూటివ్‌ ఛైర్మన్‌గా వ్యవహరిస్తు న్నారు. 2011నుంచి గోద్రెజ్‌ కన్సూమర్స్‌లో ఆమె ఎంతో కీలకపాత్ర పోషించారు. గడచిన ఆర్థిక సంవ త్సరంలో గోద్రెజ్‌ కన్సూమర్‌ మొత్తం రాబడులు 9608.08 కోట్లుగా ఉన్నాయి. మూడువేల కోట్ల టర్నోవర్‌ను నిసాబా 60వేల కోట్ల రూపాయల టర్నోవర్‌కు పెంచారు. అంటే 20 రెట్లు టర్నోవర్‌ను పెంచడంలో ఆమె కీలకంగా వ్యవహరించారు. హార్వార్డ్‌ వర్సిటీ ఎంబిఎ పట్టభద్రురాలైన నిసాబా ఒక రియల్‌ఎస్టేట్‌ పారిశ్రామికవేత్త కల్పేస్‌ మెహతాను వివాహం చేసుకున్నారు. ప్రస్తుతం ఆమెకు ఒక కుమారుడు. తండ్రినుంచి వచ్చిన క్రమశిక్షణ, ఫలితాల రాబట్టేందుకు వ్యూహాత్మక విధానాలు, మర్యాద పూర్వక వైఖరివంటివి తమగ్రూప్‌ డిఎన్‌ఎలోనే ఉన్నాయని అవే తమను ముందుకు నడిపిస్తున్నాయన్నారు.